Μέλος της νεολαίας του ΣΥΡΙΖΑ ζητάει τη δολοφονία ενός βουλευτή και ενός υπουργού » ForNews\nΑρχική ΓΕΓΟΝΟΤΑ Μέλος της νεολαίας του ΣΥΡΙΖΑ ζητάει τη δολοφονία ενός βουλευτή και ενός...\nΜέλος της νεολαίας του ΣΥΡΙΖΑ ζητάει τη δολοφονία ενός βουλευτή και ενός υπουργού\nΝΔ: «Μέλος της νεολαίας του ΣΥΡΙΖΑ ζητάει τη δολοφονία ενός βουλευτή και ενός υπουργού»\nΗ Νέα Δημοκρατίας ζητάει την διαγραφή μέλος της νεολαίας ΣΥΡΙΖΑ, καθώς ζήτησε την δολοφονία ενός βουλευτή, αλλά και ενός υπουργού.\n«Λίγες μέρες μετά την καταδικαστική απόφαση για τη Χρυσή Αυγή, μέλος της νεολαίας ΣΥΡΙΖΑ ζητά τη δολοφονία ενός υπουργού και ενός βουλευτή της ΝΔ! Για μερικούς ο κύκλος του τυφλού μίσους συνεχίζεται. Και δυστυχώς πρωτοσέλιδα όπως το σημερινό της Αυγής δημιουργούν το υπέδαφος», αναφέρει σε ανακοίνωσή της η ΝΔ.\n«Εκτός από την αυτονόητη καταδίκη της δήλωσης και τη διαγραφή του από μέλος του ΣΥΡΙΖΑ, καλούμε το κόμμα της αξιωματικής αντιπολίτευσης να αναλογιστεί που οδηγούν το μίσος, η ακραία πόλωση, η δαιμονοποίηση του πολιτικού αντιπάλου. Η δημοκρατία δεν είναι κενό σύνθημα. Είναι καθημερινή πρακτική. Μόνο έτσι δεν θα αφήσουμε χώρο στους εχθρούς της δημοκρατίας. Η καταδίκη της Χρυσής Αυγής δεν αρκεί. Πρέπει να καταδικάζονται και οι πρακτικές της», καταλήγει.\nΣτο στόχαστρο του μέλους της νεολαίας του ΣΥΡΙΖΑ βρέθηκε ο Αδωνις Γεωργιάδης και Κωνσταντίνος Μπογδάνος. Σε σχόλιό του στο Twitter έγραψε «δυστυχώς άφησε μερικούς πίσω η 17Ν (Άδωνι, Μπογδάνο κτλπ)».\nΠροηγούμενο άρθροΗ κυβέρνηση δίνει αριθμούς ασφάλισης, ΑΦΜ και τραπεζικό λογαριασμό σε όποιον θα αιτείται άσυλο!\nΕπόμενο άρθροΚαι ο αυνανισμός συνεχίζεται ..


HTC 10 evo: 22 Νοεμβρίου η διεθνής έκδοση του HTC Bolt | PHONEGR TECH BLOG\nHome / hardware / HTC / news / phonegr / tech / HTC 10 evo: 22 Νοεμβρίου η διεθνής έκδοση του HTC Bolt\nHTC 10 evo: 22 Νοεμβρίου η διεθνής έκδοση του HTC Bolt\nOMAΔΑ UNWIRED Δευτέρα, Νοεμβρίου 21, 2016 hardware , HTC , news , phonegr , tech Edit\nΗ HTC ετοιμάζεται για την περίοδο των γιορτών, κατά την οποία παραδοσιακά σημειώνεται αύξηση πωλήσεων ηλεκτρονικών ειδών. Η εταιρεία ξεκίνησε την αποστολή προσκλήσεων για press event που θα πραγματοποιήσει στην Ταϊβάν 22 του μήνα. Στην πρόσκληση δεν αναφέρει τι θα ανακοινώσει, αλλά οι πληροφορίες κάνουν λόγο για το HTC 10 evo. Αν δεν σας λέει κάτι το όνομα, να πούμε ότι αναμένεται να είναι η διεθνής έκδοση του HTC Bolt. Το HTC Bolt παρουσιάστηκε πριν από μια εβδομάδα, προορίζεται αποκλειστικά για την αμερικάνικη αγορά και διατίθεται μέσω της Sprint. Η HTC συνεργάστηκε με το διάσημο αθλητή Usain Bolt, τον πιο γρήγορο άνθρωπο στον πλανήτη, για την προώθηση του smartphone. Το μόνο στοιχείο που παίρνουμε από την πρόσκληση είναι οι σταγόνες νερού, οι οποίες παραπέμπουν στο HTC Bolt, που έχει πιστοποίηση IP57. Αυτό σημαίνει ότι είναι ανθεκτικό σε νερό και σκόνη.\nΜπορεί να αντέξει κάτω από ένα μέτρο νερό για μισή ώρα και να βγει άθικτο. Από τεχνικά χαρακτηριστικά, στο HTC Bolt βρίσκουμε κατασκευή από αλουμίνιο, οθόνη 5.5 ιντσών LCD-3 με ανάλυση 1440×2560 pixels και Gorilla Glass 5. Φορά οκταπύρηνο επεξεργαστή Snapdragon 810 2GHz, μνήμη RAM 3GB, ενσωματωμένη μνήμη 32GB με δυνατότητα επέκτασης έως 2TB. Η κάμερα είναι 16 Megapixel με PDAF laser focusing, διάφραγμα φακού f/2.0, OIS, 4K video και Hi-Res audio, ενώ υπάρχει υποστήριξη και για RAW format. Η εμπρόσθια κάμερα είναι 8 Megapixel, η μπαταρία 3200mAh με υποστήριξη για Quick Charge 2.0, ενώ λείπει η υποδοχή ακουστικών. Το κινητό τρέχει Android 7.0 μαζί με Sense UI της HTC. Περισσότερα για την τιμή και την διαθεσιμότητα θα μάθουμε στις 22 Νοεμβρίου.


ο βιβλιοθηκάριος: Τεμαχισμένος χρόνος\nΜην πέφτει το ηθικό!\n20 Σεπτεμβρίου 2012 - 9:26 π.μ.\nΡεκόρ ταχύτητας σχολιασμού- πότε πρόλαβες; Καλημέρα Ηφαιστίωνα!\n20 Σεπτεμβρίου 2012 - 9:29 π.μ.\nΣ'έχω στο ρίντερ και διάβαζα τα πρωινά νέα..\n20 Σεπτεμβρίου 2012 - 9:33 π.μ.\nο χρόνος θα συνεχίσει να υπάρχει όμως, με σιωπή ή με θόρυβο...\nΣυμφωνώ με τον Γρηγόρη. Εξάλλου τα ρολόγια κι η μέτρηση του χρόνου είναι δικά μας εφευρήματα .\n20 Σεπτεμβρίου 2012 - 2:44 μ.μ.\nΚαι τα ρολόγια έχουν καρδιά ... και τα ημερολόγια , επίσης .\nΚάποτε , όλες οι καρδιές ... σταματούν . Μόνο οι μνήμες εξακολουθούν το "τικ-τακ" τους πάντα . Οι μνήμες που "ταξιδεύουν" από μυαλό σε μυαλό , από καρδιά σε καρδιά ...\nΓι αυτό , μην σταματάς να μιλάς στα παιδιά σου .\n26 Σεπτεμβρίου 2012 - 2:26 μ.μ.\nτο θεωρώ ενδιαφέρον κείμενο!\n29 Σεπτεμβρίου 2012 - 6:49 μ.μ.\nΈχω χάσει λίγο τη μπάλα με το χρόνο μου αυτό τον καιρό και αργώ να ανταποκριθώ στα σχόλιά σας.\nΕυχαριστώ πολύ katabran για τυο σχόλιο. Πολύ ενδιαφέρον το λινκ. Νομίζω πως μπορώ πια να αυτοπροσδιορίζομαι ως... καθαρόαιμος Ευρωπαίος :)\n@γρηγόρης: μπορεί να υπάρχει ο χρόνος ατεμάχιστος λες;\n@Σταυρούλα: όταν αχρηστεύονται τα εφευρήματά μας, αχρηστευόμαστε κει εμείς λίγο-λίγο όμως...\n@silia: Αχ βρε Σίλια, αυτές οι μνήμες ποτέ δεν σταματούν να δουλεύουν.\n1 Οκτωβρίου 2012 - 9:12 π.μ.


Χάινκες: «Τέλεια η Μπάγερν» - Onsports.gr\nΓιάννης Ασκούνης\t28 Σεπτεμβρίου 2011, 06:13\nΧάινκες: «Τέλεια η Μπάγερν»\nΗ Μπάγερν ξεπέρασε το εμπόδιο της Μάντσεστερ Σίτι με δύο γκολ του Μάριο Γκόμεζ και υποχρέωσε τον προπονητή της, Γιουπ Χάινκες, να αποθεώσει όλους όσους αγωνίστηκαν για αυτή στην δεύτερη αγωνιστική του Champions League.\nΜάλιστα, ο 66χρονος κόουτς χαρακτήρισε την απόδοση των «Βαυαρών» στο δεύτερο ημίχρονο «τέλεια», ενώ ξεχώρισε τους Ριμπερί και Σβαϊνστάιγκερ:\n«Η ομάδα ήταν τέλεια στο δεύτερο ημίχρονο. Οι Φρανκ Ριμπερί και Μπάστιαν Σβαϊνστάιγκερ ήταν απλά παγκόσμιας κλάσης απόψε. Στην αρχή ήμασταν νευρικοί, αλλά οι παίκτες ξεπέρασαν αυτή τη κατάσταση στο ημίχρονο. Αντιμετωπίσαμε μία σπουδαία ομάδα, αλλά τους συντρίψαμε στο δεύτερο ημίχρονο».\n«Αυτή τη στιγμή, δεν έχουμε απλά αναπτυγμένο ομαδικό πνεύμα, αλλά ελέγχουμε τους χώρους σωστά και διαθέτουμε εξαιρετικές μονάδες. Αυτοί ήταν ισχυρότεροι αντίπαλοι, που αντιμετωπίσαμε φέτος, οπότε μπορούμε να χαρούμε».\nΤώρα To Audi RS5 εξοπλίζεται με το Competition Package και περιμένει την BMW M3\n33 λεπτά πριν O Punisher ετοιμάζεται για το MCU και η ανατριχίλα μας κορυφώνεται


Ο ΟΠΑΠ και η ΚΑΕ Παναθηναϊκός Superfoods παρουσίασαν, τη Δευτέρα 18 Σεπτεμβρίου 2017, τη χορηγική τους συνεργασία για την αγωνιστική περίοδο 2017-2018. Η παρουσίαση έγινε στα κεντρικά γραφεία του ΟΠΑΠ, όπου βρέθηκεσύσσωμη η ομάδα μπάσκετ του Παναθηναϊκού Superfoods.\nΟ Διευθύνων Σύμβουλος του ΟΠΑΠ, ΝτάμιανΚόουπ, τόνισε: «Το Πάμε Στοίχημα και η ΚΑΕ ΠαναθηναϊκόςSuperfoods συνεχίζουν την κοινή τους πορεία, σε μια χρονιά που αναμένεται μακρά και συναρπαστική και ο σύλλογος θα αγωνιστεί στο υψηλότερο επίπεδο στην Ελλάδα και την Ευρωλίγκα. Από την πλευρά μας, θα στηρίξουμε τον Παναθηναϊκό και ελπίζουμε να εμβαθύνουμε περαιτέρω την πλούσια συνεργασία μας σε αθλητικό και κοινωνικό επίπεδο, η οποία αφορά διάφορες δραστηριότητες. Όλοι στον ΟΠΑΠ ευχόμαστε καλή τύχη στην ομάδα για τη νέα αγωνιστική χρονιά, εντός των τειχών αλλά και στην Ευρώπη, η οποία ελπίζουμε ότι θα μείνει αξέχαστη σε όλους τους φιλάθλους της ομάδας».\nΟ προπονητής της ομάδας,ΤσάβιΠασκουάλ, δήλωσε: «Είμαστε πολύ χαρούμενοι για το δεύτερο χρόνο της χορηγικής μας συνεργασίας. Πέρυσι ήταν μία ιδιαίτερα επιτυχημένη χρονιά και ελπίζουμε ότι η επιτυχία θα επαναληφθεί αυτή τη σεζόν. Είμαστε ιδιαίτερα περήφανοι που έχουμε το Πάμε Στοίχημα στη φανέλα μας, καθώς ο ΟΠΑΠ είναι μία εταιρείαπου αναπτύσσει σημαντική κοινωνική δράση».


Λαγός μαρινάτος στη γάστρα με πιπεριές και πατάτες - Κυνηγός & Φύση Οnline\nΑρχική›ΣΥΝΤΑΓΕΣ›ΛΑΓΟΣ›Λαγός μαρινάτος στη γάστρα με πιπεριές και πατάτες\nΜία συνταγή για λαγό με λαχανικά στη γάστρα\nΞεκινάμε τη συνταγή για λαγό στη γάστρα ξεπλένοντας τα κομμάτια του λαγού με άφθονο νερό και με ξύδι και τον αφήνουμε να στραγγίξει καλά. Στη συνέχεια τον τοποθετούμε μέσα στη γάστρα μαζί με τα υπόλοιπα υλικά και τον αφήνουμε να μαριναριστεί για τουλάχιστον 24 ώρες. Αφού ο λαγός μαριναριστεί, βάζουμε τη μεταλλική μας γάστρα σε προθερμασμένο φούρνο στους 160-170° και τον σιγομαγειρεύουμε για 2 ώρες.\nΚατά διαστήματα ξεσκεπάζουμε το καπάκι της γάστρας και ρίχνουμε με ένα κουτάλι στον λαγό σάλτσα μέσα από το ταψί του για να μην μας στεγνώσει. Μετά από 1 ώρα μαγειρέματος τον γυρίζουμε και από την άλλη πλευρά για να ψηθεί ομοιόμορφα. Και στη συνέχεια προσθέτουμε στη γάστρα και τα λαχανικά με τη μαρινάδα και τα αφήνουμε να σιγοψηθούν.


Σωτήρης Σωτηρίου: «Μέσω της μουσικής εκφράζω την αλήθεια της ψυχής μου» - Business Woman\nΓνωρίσαμε τον Σωτήρη Σωτηρίου σαν ηθοποιό. Τα τελευταία χρόνια όμως ασχολείται με επιτυχία και με το τραγούδι. Το μελωδικό τραγούδι «τη ζωή να ταξιδεύω» που υπογράφει συνθετικά ο Κώστας Λογοθετίδης των «Εκείνος και εκείνος» αποτελεί μια από τις τελευταίες του επιτυχημένες δουλειές.\nΕμείς στo Artviews μιλήσαμε για όσα του έχει προσεφέρει η μουσική, οι καλλιτέχνες που αποτέλεσαν πρότυπά του, η ξεχωριστή διαδρομή στην ηθοποιία, αλλά και όσα ονειρεύεται να του φέρει ο χρόνος.\nΟ ταλαντούχος ερμηνευτής Σωτήρης Σωτηρίου εξομολογείται τα όνειρά του.\n-Μόλις κυκλοφόρησες το μελωδικό τραγούδι” Τη ζωή να ταξιδεύω”, πού υπογράφει μουσικά ο Κώστας Λογοθετίδης των «Εκείνος και εκείνος» σε στίχους του Γρηγόρη Μυλωνά. Νομίζω πως είναι εμφανής η ροπή σου προς την έντεχνη -ροκ μουσική σκηνή.\n-Το συγκρότημα «Εκείνος και εκείνος» υπήρξε καταλύτης στις μουσικές μου αναζητήσεις. Τους θαυμάζω και τους σέβομαι ιδιαίτερα. Ύστερα από μία γνωριμία πέντε ετών, έχοντας κάνει κάποιες κοινές εμφανίσεις στη σκηνή, ο Κώστας δημιούργησε αυτή την υπέροχη και ξεχωριστή μελωδία.\n-Τι θεωρείς ότι έχει προσφέρει στη ζωή σου η μουσική;\n-Η μουσική μου έχει προσφέρει την πολύτιμη χαρά της δημιουργίας. Μου έχει ανοίξει δρόμους για να μπορώ να εκφράζω την αλήθεια της ψυχής μου. Είναι το ταξίδι μου στη ζωή. Έχει χαρίσει χρώμα και φωτεινά χαμόγελα στη ζωή μου.\n-Ποιο είναι το στίγμα που εσύ θέλεις να δώσεις μέσα από τη νέα προσωπική σου δουλειά;\n-Να μην φοβάσαι να τολμήσεις αυτό που εκφράζουν τα συναισθήματα της ψυχής σου. Να ταξιδεύεις τη ζωή σου και να ζεις τη κάθε σου στιγμή σαν να είναι η τελευταία γιατί μπορεί και να ναι.\n-Ποιοι καλλιτέχνες υπήρξαν πρότυπα σου;\n-Οι Εκείνος&Εκείνος, οι Πυξ Λαξ, ο Χρήστος Δάντης, ο Jim Morrison, οι Scorpions, ο Νικος Πορτοκαλογλου, ο Λαυρέντης Μαχαιρίτσας, οι Queen και οι U2.\n-Πότε ξεκίνησες να ασχολείσαι με τη μουσική;\n-Όταν ήμουν 10 ετών αγόρασα έναν δίσκο των Scorpions. Μερικούς μήνες μετά αγόρασα την πρώτη μου κιθάρα και άρχισα να αναζητώ και να ανακαλύπτω μουσικά ταξίδια.\n-Με ποιους ερμηνευτές θα ήθελες να βρεθείς επί σκηνής;\n-Το μεγαλύτερο όνειρο μου είναι να βρεθώ επί σκηνής με τους αγαπημένους μου Πυξ Λαξ.\n-Η Σοφία Βόσσου και ο Χρήστος Δάντης αποτελούν δύο πολύ αγαπημένα σου πρόσωπα. Τι θεωρείς πως τους οφείλεις;\n-Στη Σοφία οφείλω πολλά για την πολύτιμη βοήθεια της στην επανατοποθέτηση της φωνής μου με νέες τεχνικές και μεθόδους στο τρόπο που ερμηνεύω και στον Χρήστο τις μοναδικές συμβουλές του σε βασικά βήματα μου. Είναι δύο πολύτιμοι και αγαπημένοι άνθρωποι της ζωής μου.\nΗ Σοφία Βόσσου είναι μία σπουδαία γυναίκα στο μουσικό στερέωμα με ένα αστείρευτα πηγαίο ταλέντο δημιουργική και απρόβλεπτη με αγάπη και προσήλωση σε ότι ονειρεύεται να κάνει. Ο Χρήστος Δάντης είναι μία ακόμα σπάνια περίπτωση στην ελληνική μουσική. Ο άνθρωπος που μπορεί να ερμηνεύσει τα πάντα με τον δικό του μαγικό τρόπο προσεγγίζοντας κάθε φορά διαφορετικά το οτιδήποτε θελήσει να τραγουδήσει. Εξελίσσει διαρκώς τις αστείρευτες ικανότητες και δυνατότητες που διαθέτει και  μας χαρίζει ένα δικό του ξεχωριστό υπερθέαμα. Με συγκινεί ο τρόπος που πιστεύουν και οι δύο σε μένα. Τους οφείλω ένα τεράστιο ευχαριστώ.\n-Έχεις κάνει μία μεγάλη πορεία ως ηθοποιός πρωταγωνιστώντας σε μερικές από τις πιο αγαπητές τηλεοπτικές σειρές των ιδιωτικών σταθμών. Για ποιο λόγο άφησες την στρωμένη καριέρα του ηθοποιού επιλέγοντας μία καινούργια πορεία στη μουσική;\n-Τα τελευταία 5 χρόνια το κάνω παράλληλα δίνοντας πιο μεγάλη βαρύτητα στη μουσική. Όταν νιώθω κάτι απλά ακολουθώ το ένστικτο μου μέχρι τέλους.\n-Έχεις πρωταγωνιστήσει σε σειρές που αγαπήθηκαν από το τηλεοπτικό κοινό. Τι θυμάσαι από κάθε μία ξεχωριστά;\n-Δε μπορώ να ξεχάσω την απίστευτη χημεία που είχαμε με τη Μαρία Λεκάκη και το Θανάση Αλευρά  στις «7 θανάσιμες πεθερές», το μαγικό Βασίλη Τσελεμέγκο στα «Ίχνη», τα υπέροχα γυρίσματα με το Βασίλη Θωμόπουλο στην «Πολυκατοικία», την πρώτη υπέροχη συνεργασία με το Γιάννη Βασιλειάδη στο «Ιατρικό απόρρητο».\nΖήσαμε όμορφες στιγμές με το Βασίλη Χαραλαμπόπουλο,  στο «Με λένε Βαγγέλη», ενώ ξεκίνησα επίσης μια δυνατή φιλία με το Ρένο Ρώτα στους «Συμμαθητές». Η σειρά που αγάπησα πιο πολύ από όλες  ήταν το «Χωρίς όρια». Αναπτύχθηκαν δυνατές φιλίες που άντεξαν στο χρόνο με τους Άλκη Κούρκουλου και Τάσο Νούσια και με σιγουριά μπορώ να σου αναφέρω πώς θυμάμαι με νοσταλγία τα δύσκολα και απαιτητικά γυρίσματα με τον τεράστιο Ιεροκλή Μιχαηλίδη στο «Μάλιστα σεφ»\n-Τι θα ήθελες να πει το κοινό ακούγοντας το τραγούδι σου;\n-Να πει ότι μας ταξίδεψε όπως ταξιδεύει και μένα τη στιγμή που το ερμηνεύω.\n-Ολοκληρώνοντας πού θα ήθελες να “ταξιδέψεις τη ζωή σου” – παίζοντας και με τον τίτλο του ομώνυμου cd single- τα επόμενα χρόνια;\n-Μουσικά θέλω την ταξιδεύσω μέχρι εκεί που θα εκφράζει εμένα καθαρά. Όσοι με γνωρίζουν, ξέρουν ότι η ζωή μου είναι ένα συνεχόμενο ταξίδι σε όλο τον πλανήτη. Λατρεύω να γνωρίζω καινούργιους ανθρώπους και πολιτισμούς και όπως λέει το τραγούδι μου «Τη ζωή να ταξιδεύω να σαλπάρω και να φεύγω».


Γράφει ο ΟΙΚΟΔΟΜΟΣ: ΑΤΕΧΝΩΣ / Για ποια αξιοπρέπεια μιλάτε ρε γαμώτο;\nΑΤΕΧΝΩΣ / Για ποια αξιοπρέπεια μιλάτε ρε γαμώτο;\nΚατά τρόπο μαγικό ―με το πάτημα θαρρείς ενός κουμπιού― καταραμένες λέξεις που τόσο σημάδεψαν τη ζωή μας αντικαταστάθηκαν από νέες· έπαψαν να τις χρησιμοποιούν οι αναλυτές που μπουκώνουν μασημένη σκέψη τους ταλαιπωρημένους εγκεφάλους μας. Τα πουκάμισα έξω αντικατέστησαν τις γραβάτες, οι ψευτοκουτσαβακισμοί τον υπερβάλλοντα ζήλο και οι αποφάσεις για-όλα-αυτά-που-θα-γίνουν-για-μένα-χωρίς-εμένα παίρνονται τώρα σε δωμάτια ξενοδοχείων και όχι σε αίθουσες υπουργείων.\nΚατά τρόπο τραγικό, χωρίς κανένας να μας το επιβάλλει, βουτάμε ένας ένας στην τεράστια κολυμπήθρα της νέας αριστερής πραγματικότητας. Ξεπλένουμε όπως όπως τη χαμένη επαναστατικότητα της νιότης μας, τα όνειρα που αποδείχτηκαν βαριά για τις πλάτες μας και όσες προσδοκίες μάς είχαν απομείνει· κάθε τι που διαταράσσει τον ισοσκελισμένο ευνουχισμό της συνείδησής μας. Φτάνει να πετάξουμε από πάνω μας την όποια ευθύνη κουβαλούσαμε μέχρι χτες. Φτάνει να μας αφήσουν ήσυχους στη βολή ή στη μιζέρια μας. Φτάνει να ροκανίσουμε το χρόνο που μας αναλογεί τρώγοντας από τις σάρκες μας· μπας και σώσουμε την προσωπική μας παρτίδα.\nΠαρασκευή 13 Μάρτη 2015.\nΕτικέτες Από καρδιάς..., ΑΤΕΧΝΩΣ


ΠΑΡΕΧΟΜΕΝΟ ΝΕΡΟ ΣΤΙΣ ΚΟΙΝΟΤΗΤΕΣ ΤΟΥ ΖΥΓΟΥ (ΑΓΙΟΥ ΝΙΚΩΝΟΣ, ΛΑΓΚΑΔΑΣ, ΘΑΛΑΜΩΝ, ΝΟΜΙΤΣΗ & ΠΛΑΤΣΑΣ). - Δήμος Δυτικής Μάνης\nΠΑΡΕΧΟΜΕΝΟ ΝΕΡΟ ΣΤΙΣ ΚΟΙΝΟΤΗΤΕΣ ΤΟΥ ΖΥΓΟΥ (ΑΓΙΟΥ ΝΙΚΩΝΟΣ, ΛΑΓΚΑΔΑΣ, ΘΑΛΑΜΩΝ, ΝΟΜΙΤΣΗ & ΠΛΑΤΣΑΣ).\nΕΛΛΗΝΙΚΗ ΔΗΜΟΚΡΑΤΙΑ Καρδαμύλη 02 Φεβρουαρίου 2022\nΠΑΡΕΧΟΜΕΝΟ ΝΕΡΟ ΣΤΙΣ ΚΟΙΝΟΤΗΤΕΣ ΤΟΥ ΖΥΓΟΥ (ΑΓΙΟΥ ΝΙΚΩΝΟΣ, ΛΑΓΚΑΔΑΣ, ΘΑΛΑΜΩΝ, ΝΟΜΙΤΣΗ, ΠΛΑΤΣΑΣ).\nΤο παρεχόμενο νερό στις Κοινότητες Αγίου Νίκωνος, Λαγκάδας, Θαλαμών, Νομιτσή και Πλάτσας προέρχεται από τις πηγές του Βυρού.\nΤα αποτελέσματα των αναλύσεων του νερού που ελήφθησαν στις 27/1/2022 πιστοποιούν ότι το νερό είναι κατάλληλο για ανθρώπινη κατανάλωση.\nΟι χλωριώσεις και οι δειγματοληψίες του νερού συνεχίζονται κανονικά, σύμφωνα με το Πρόγραμμα.\nΕπισυνάπτονται τα αποτελέσματα των αναλύσεων του νερού για τις Κοινότητες Λαγκάδας, Θαλαμών και Πλάτσας.\nΛΑΓΚΑΔΑ_ ΠΛΑΤΣΑ_ ΘΑΛΑΜΕΣ_


Ο βιολονίστας Ευάγγελος Παπαδημήτρης ξεκίνησε τη σολιστική του δραστηριότητα σε ηλικία 16 ετών και ένα χρόνο αργότερα κλήθηκε από την Αλβανική Ραδιοφωνία & Τηλεόραση για να ηχογραφήσει έργα σύγχρονων συνθετών. Από τότε συμπράττει συχνά με ορχήστρες της Ελλάδας και του εξωτερικού, και εμφανίζεται τακτικά σε ρεσιτάλ και συναυλίες μουσικής δωματίου με έργα που καλύπτουν όλο το ρεπερτόριο.\nΤα 17 έργα των τριών συνθετών στην παρούσα ηχογράφηση κάνουν χρήση πληθώρας βιολιστικών τεχνικών και είναι ιδιαίτερα απαιτητικά από τον εκτελεστή. Ταυτόχρονα, χωρίς να γίνεται αυτοσκοπός η επίδειξη των δεξιοτήτων του μουσικού, διατηρούν αμείωτο το ενδιαφέρον του ακροατή με ενδιαφέρουσες μουσικές ιδέες.\nΜε τις ερμηνείες του, ο Ευάγγελος Παπαδημήτρης καταφέρνει να αναδείξει όλες τις πτυχές των έργων, πέρα από την τεχνική τους δυσκολία, δείχνοντας έτσι όχι μόνο τις ικανότητές του ως σολίστ, αλλά και τη βαθειά γνώση που έχει για τα συγκεκριμένα έργα.\n1. Christos Samaras - Sonatina (1995)\nSimos Papanas - Suite No. 1\n2. I) Tempo d’Allemanda\n3. II) Corrente\n4. III) Sarabanda\n5. IV) Giga\nJanis Papadimitris - Twelve Caprices\n6. I) The Mountaineer\n7. II) Folk Dance\n8. III) The Grandad and the Grandson\n9. IV) A Happy Game\n10. V) Two Dances\n11. VI) Motive from North\n12. VII) The Bird\n13. VIII) Etude-Caprice\n14. IX) Homage to Paganini\n15. X) Hunting\n16. XI) Happy Moment\n17. XII) Skiing


Η Κοίμηση της Θεοτόκου στην παλαιά πόλη της Καλαμπάκας - report247.gr\nΚοίμηση της Θεοτόκου: Στέκει επιβλητικός στην παλαιά πόλη της Καλαμπάκας, για εκατοντάδες χρόνια, συγκεντρώνοντας τα βλέμματα των επισκεπτών που θα βρεθούν κάτω από τους μοναδικούς βράχους των Μετεώρων. Ο λόγος για τον Ιερό Ναό της Κοίμησης της Θεοτόκου.\nΗ απεικόνιση της σκηνής της Κοίμησης της Θεοτόκου, σύμφωνα με τα ίδια στοιχεία, αποτυπώνεται και σε μία εικόνα, το παλαιότερο έργο που αποδίδεται στον περίφημο ζωγράφο της Κρητικής Σχολής, τον Θεοφάνη, στην περίοδο που ο καλλιτέχνης εργαζόταν στη Μονή Αναπαυσά (1527). Το έργο βρισκόταν παλιά στο βυζαντινό ναό της Καλαμπάκας, ως μέρος αμφιπρόσωπης εικόνας, που στην άλλη της πλευρά απεικόνιζε τη Σταύρωση.\nΟ ναός της Κοίμησης της Θεοτόκου στην Καλαμπάκα είναι τρίκλιτη ξυλόστεγη βασιλική που απολήγει σε τρεις κόγχες ανατολικά. Το κεντρικό κλίτος είναι υπερυψωμένο. Τα κλίτη χωρίζονται μεταξύ τους με εναλλαγή πεσσών και κιόνων, ενώ ο εσωνάρθηκας επικοινωνεί με το κεντρικό κλίτος μέσω τριβήλου ανοίγματος. Ο εξωνάρθηκας είναι μεταγενέστερος, επισημαίνουν τα ίδια στοιχεία.\nΕπέτειος Γρηγορόπουλου : Δυναμικές κινητοποιήσεις υπό αστυνομικό κλοιό December 5, 2019\nEuroleague: Ζορίστηκε η ΤΣΣΚΑ με την Ζαλκγίρις, 100αρα η Ρεάλ – Τα αποτελέσματα της βραδιάς December 5, 2019